Centerbageriet i Frederikshavn stod fredag formiddag i flammer, fordi der var opstået brand i en bageovn. Både politi og brandvæsen er til stede på Rømøvej, hvor bageriet har adresse. Ved siden af bageriet ligger dagligevareforretningen Netto, og butikken er blevet evakueret. Det skriver Kanalfrederikshavn.dk . - Vi forsøgte selv at slukke branden i ovnen, men det var helt umuligt, og vi blev alle beordret ud af vagten, da brandfolkene ankom, siger Jette Larsson, fra Centerbageriet til Kanal Frederikshavn og fortsætter: - Jeg tror, det kommer til at vare flere måneder, før vi åbner igen. Fredag sen formiddag er der fortsat afspærret omkring Netto og en nærliggende cafe. Branden skulle dog være under kontrol. Ifølge TV2 Nords journalist og fotograf på stedet skulle beredskabet så småt være ved at pakke sammen, efter at de både har måtte arbejde fra jorden og på butikkens tagkonstruktion.

Opsummering:
En brand er opstået i et bageri på Rømøvej i Frederikshavn, og en nærliggende dagligvarebutik er i den forbindelse evakueret.